Subject: Nõmmküla Seanina detailplaneeringu eelnõu avaliku väljapaneku teavitus
From: Maa- ja planeeringunõunik <[email-masked]>
To: "Keskkonnaamet" <[email-masked]>, "TRANSPORDIAMET" <[email-masked]>,Päästeamet <[email-masked]>, "Politsei- ja Piirivalveamet" <[email-masked]>, <[email-masked]>, <[email-masked]>, <[email-masked]>
Cc: <[email-masked]>
Date: Thu, 13 Nov 2025 11:42:36 +0200

Tere

Lähtudes planeeringute koostamisel koostöö tegemise korrast ja
planeerimisseaduse § 82 lõikest 4 § 127 lõikest 1 teavitame Teid
võimalusest avaldada arvamust Nõmmküla Seanina detailplaneeringu eelnõu
kohta.

Seanina detailplaneering algatati Muhu Vallavolikogu 21.05.2025. a
otsusega nr 216. Planeeringuala suurus on ligikaudu 8,4 ha ja see hõlmab
Kalatööstuse (47801:001:1200), Toomu-Mihkli (47801:001:1199), Toomu-Mihkli
(47801:003:0460) ja Kullaranna (47801:001:1201) katastriüksusi ning
rannikumerd kavandatava sadamaala akvatooriumi ulatuses. Planeeringu
eesmärk on elamute ja väikesadama rajamine.

Planeeringuga on kavandatud kuus uut üksikelamu krunti, üks üksikelamu- ja
ärimaa krunt ning üks sadamamaa krunt, kus endine kalatööstuse sadam
soovitakse rekonstrueerida väikesadamana.

Üksikelamu kruntidele on planeeritud elamu ja 3 kõrvalhoonet. Ärimaa
kõrvalotstarve on määratud Krundile 2, millel asub olemasolev angaar, mida
saab kasutada äri- või tootmisotstarbel (ellinguhoone, keskkonda
mittehäiriv väiketöökoda, laoruumid jmt). Lisaks on krundile 2 lubatud
rajada elamu koos abihoonetega ning majutus-, kaubandus-, toitlustus või
teenindushooned. Sadama krundile kavandatakse sadama sihtotstarbeline
hoone ning kaubandus-, toitlustus ja teenindushoone. Lisaks on kavandatud
olemasoleva kai ja muuli rekonstrueerimine, ujuvkai ca 20 väikelaevale,
slipp, manööverdusala ja parkla. Süvendustöid ei ole planeeritud.

Planeeringuga määratakse katastriüksuste ehitusõigus ja arhitektuursed
tingimused hoonestuse rajamiseks, katastriüksuse sihtotstarbed,
liikluskorralduse põhimõtted, tehnovõrkude, trasside ja tehnorajatiste
asukohad, haljastuse põhimõtted ja ulatus, juurdepääs kallasrajale,
seadustest ja teistest õigusaktidest tulenevate kitsenduste ja
servituutide ulatus jms ning seatakse keskkonnatingimused planeeringuga
kavandatu elluviimiseks. Kavandatav tegevus ei ületa eeldatavalt
tegevuskoha keskkonnataluvust, ei põhjusta keskkonnas pöördumatuid
muutusi, ei sea ohtu inimese tervist ja heaolu, kultuuripärandit ega vara.

Planeeringuga tehakse ettepanek muuta Muhu valla üldplaneeringut maa-alale
reserveeritud maakasutuse juhtotstarbe osas. Üldplaneeringu kohaselt
paikneb planeeringuala valdavalt äri- ja tootmismaa juhtotstarbega alal
ning osaliselt sadama maa juhtotstarbega alal. Planeeringuga tehakse
ettepanek loobuda äri- ja tootmismaa juhtotstarbe määramisest alale.

Planeeringuala osas kehtib 2012. aastal kehtestatud Nõmmküla küla
Kalatööstuse ja Toomu-Mihkli maaüksuste detailplaneering, millega nähti
ette ca 250-kohalise hotelliga tervisekeskuse ja 25 paariselamu rajamist
ning sadama rekonstrueerimist külalissadamaks. Uue planeeringu
kehtestamisel muutub varasemalt sama ala kohta kehtestatud planeering
kehtetuks.

Detailplaneeringu eelnõu avalik väljapanek toimub 01.12.2025–09.01.2026.
Detailplaneeringu materjalidega on avaliku väljapaneku kestel võimalik
tutvuda lahtiolekuaegadel Muhu vallamajas, aadressiga Muhu vald Liiva
küla, Keskuse ning valla kodulehel:
https://www.muhu.ee/avalikud-valjapanekud.

Ettepanekud ja arvamused planeeringulahenduse kohta palume esitada
kirjalikult avaliku väljapaneku jooksul edastades need aadressil
[email-masked] <mailto:[email-masked]>  või toimetades vallamajja
(Liiva küla, Keskuse).

Planeeringu eelnõu avaliku väljapaneku tulemuste avalik arutelu toimub
15.01.2026 kell 16.00 Muhu vallamajas.

Täiendav info: 453 0680, [email-masked] <mailto:[email-masked]> .

Lugupidamisega

Pille Tamm

maa- ja planeeringuspetsialist

Muhu vald | Keskuse, Liiva küla 94701

Tel: +372 453 0680

 <mailto:[email-masked]> [email-masked] |  <http://www.muhu.ee/> www.muhu.ee